Kiswahili nchini Kenya

KUIMARISHA LUGHA YA KISWAHILI NCHINI KENYA
Kiswahili ni lugha mojawapo ya lugha za taifa nchini Kenya. Kiswahili chaweza kuimarishwa kwa njia mbadala kama vile kiwe somo la lazima vyuo vikuu, shule ya upili na msingi ziweze kuunda au kutenga siku kadhaa za uzungumzaji wa Kiswahili kupitia mjadala za shule na za nchi. 
Wazazi wanafaa waweze kuwafunza watoto wao wakiwa wachanga Kiswahili na bali sio lugha za mama kwani mtoto umleavyo ndivyo akuavyo. Wazazi waweze kuwafunza watoto wao lugha ya mama kidogo kwa vile wana wao wakitangamana na wenzao wataweza kujua lugha hiyo ya mama.
Shuleni wanafunzi waweze kufunzwa lugha hii ya Kiswahili na walimu watie mkazo au wasisitizie uzungumzaji wa Kiswahili mara kwa mara. Lugha ya mama iweze kutupiliwa mbali kwa vile itaweza kuleta utengano miongoni mwa wanafunzi kwa kutofautiana kilugha.
Mjadala pia zitaweza kuimarisha uzungumzaji was Kiswahili. Mjadala wa shuleni na taifa utaweza kuwapa wazalendo fursa ya kujieleza kinagaubaga. Kupitia mjadala wanafunzi wataweza kuwa na uzoefu wa kuzungumza Kiswahili kwani kosa si kosa, kosa ni kurudia kosa.
Serikali pia yaweza kuchangia kuimarisha Kiswahili kwa kuweza kutunga jopo au vyama. Jopo liweze kugawika katika kila kaunti ili kuwe na uwezekano kuwafunza wananchi Kiswahili. Serikali pia iweze kuwapa wafanyakazi likizo za kuweza kufunzwa Kiswahili sanifu.
Sherehe za nchini ziweze kuendeshwa kwa Kiswahili ndiposa wasiofahamu kiingereza wapate kuelewa na wawe na uzoefu was kujifunza na kuongea lugha ya Kiswahili. Walimu waliobobea na wazalendo walio na ujuzi katika lugha ya Kiswahili waweze kuwafundisha wananchi na hata kuwakosoa wanaounda ratiba. Katika sherehe hizi kuweze kuwa na mashindano ya kuzungumza Kiswahili sanifu.
Mashindano yawe katika vyuo vikuu ili wanafunzi waweze kuwa wabunifu. Mashindano yenyewe yaweze kuwa kila mara ili kuwawezesha wanafunzi kuwa Na mazoea ya kuzungumza Kiswahili kwa urahisi.
Makanisa yaweze kuhubiri kwa Kiswahili ili kuchangia ukuwaji wa Kiswahili. Bibilia za Kiswahili ziweze kuchapishwa ili kurahisisha kazi au wasomaji wakongwe. Pia vitabu vya masomo mengine viweze kuchapishwa kuwawezesha wanafunzi kuelewa zaidi Kiswahili.
Kupitia mbinu hizi Kiswahili kitaweza kuimarika na kusonga hatua moja hadi nyingine.